സംസ്ഥാനത്ത് ആത്മഹത്യ ചെയ്യുന്നവരില് കൂടുതലും പുരുഷന്മാര് Latest സംസ്ഥാനത്ത് ആത്മഹത്യ ചെയ്യുന്നവരില് കൂടുതലും പുരുഷന്മാരാണെന്ന് കണക്ക്. 2021 ജനുവരി മുതല് ജൂണ് വരെ 3022 പുരുഷന്മാര് ജീവനൊടുക്കിയതായാണ് പൊലീസ് നല്കുന്ന കണക്ക്. അതേസമയം ഈ കാലയളവിലെ സ്ത്രീ ആത്മഹത്യ കേസുകളുടെ എണ്ണം 863 മാത്രമാണ്. 2017 ജനുവരിമുതല് 2021 ജൂണ്വരെ 25,700 പുരുഷന്മാര് സംസ്ഥാനത്ത് ജീവനൊടുക്കി. സ്ത്രീകള് 7463 ആണ്. വൈകാരിക അടിമത്തമുള്ളവരില് ആത്മഹത്യാ സാധ്യതയുണ്ടെന്ന് തിരുവനന്തപുരം മെഡിക്കല് കോളേജിലെ മാനസികാരോഗ്യവിദഗ്ധന് ഡോ. അരുണ് ബി നായര് പറഞ്ഞു. സ്ത്രീകളില് ആത്മഹത്യാപ്രവണത കൂടുതലാണെങ്കിലും അവര് തെരഞ്ഞെടുക്കുന്ന മാര്ഗങ്ങള് അപകടസാധ്യത കുറഞ്ഞവയായിരിക്കും. കുട്ടികളിലെ സ്വഭാവവ്യത്യാസങ്ങള് മനസ്സിലാക്കി ചികിത്സ നല്കിയാല് മുതിര്ന്നശേഷമുണ്ടാകുന്ന മാനസികപ്രശ്നങ്ങള് ഒരുപരിധിവരെ തടയാനാകും. എടുത്തുചാട്ടം, വികൃതി, ശ്രദ്ധക്കുറവ് എന്നിവയുള്ള കുട്ടികള്ക്ക് അവര് ചെയ്യുന്ന പ്രവൃത്തികളില് ശ്രദ്ധ പുലര്ത്താന് കഴിയാതെ വരും. English Summary : most of the suicides in the state committed by men